Document ID: 31979R1787

KOMISSION ASETUS (ETY) N:o 1787/79,
annettu 10 päivänä elokuuta 1979,
edellytyksistä korottaa viljapohjaisiin rehuseoksiin sovellettavan maksun muuttuvaa osaa
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viljapohjaisiin rehuseoksiin sovellettavasta järjestelmästä 29 päivänä lokakuuta 1975 annetun neuvoston asetuksen (ETY) N:o 2743/75 (), sellaisena kuin se on muutettuna asetuksella (ETY) N:o 2560/77 (), ja erityisesti sen 5 artiklan,
sekä katsoo, että
neuvoston asetuksen (ETY) N:o 2727/75 () 14 artiklan 1 kohdan A alakohdan a ja b alakohdassa säädetään, että viljaalan yhteiseen markkinajärjestelyyn kuuluvista perustuotteista jalostettujen tuotteiden maksun muuttuvaan osaan voidaan lisätä, jos nämä jalostetut tuotteet sisältävät myös muita tuotteita, näistä muista tuotteista perittyjen maksujen tai tullien vaikutus niiden tuotantokustannuksiin,
erityisesti asetuksen (ETY) N:o 2727/75 14 artiklan sääntöjen soveltamisesta annetun asetuksen (ETY) N:o 2743/75 5 artiklassa säädetään, että komissio vahvistaa hallintokomitean menettelyä noudattaen edellytykset, joissa huomattavia määriä viljojen, riisin ja maitotuotteiden markkinajärjestelyihin kuulumattomia tuotteita sisältävän viljapohjaisen rehuseoksen maksun muuttuvaan osaan voidaan lisätä asetuksen (ETY) N:o 2727/75 14 artiklan 1 kohdan A alakohdan b alakohdassa tarkoitettu summa,
edellä mainittuihin markkinajärjestelyihin kuulumattomia tuotteita sisältävien rehuseosten merkittävä kehitys ja niiden kasvava tuonti yhteisöön huomioon ottaen olisi määritettävä asetuksen (ETY) N:o 2743/75 5 artiklassa mainitut edellytykset; tämä koskee erityisesti yhteisen tullitariffin nimikkeeseen 23.07 B kuuluvia ja huomattavia määriä sakkaroosia sisältäviä makeutettuja rehuja ja muita valmisteita, jollaisia käytetään eläinten ruokintaan,
rehuseoksen sisältämien viljan, riisin ja maitotuotteiden alaan kuulumattomien tuotteiden huomattavan pitoisuuden määrittämiseksi olisi otettava huomioon rehuseokseen sekoitettujen muiden tuotteiden erityispiirteet ja niiden sekoittamisen vaikutus rehuseoksen tuotantokustannuksiin; tässä suhteessa 10 prosentin sakkaroosipitoisuudella on jo merkittävä vaikutus tällaisen rehun tuotantokustannuksiin,
näin määritellystä alarajasta alkaen sokerialan yhteisestä markkinajärjestelystä 19 päivänä joulukuuta 1974 annetun neuvoston asetuksen (ETY) N:o 3330/74 (), sellaisena kuin se on viimeksi muutettuna asetuksella (ETY) N:o 1396/78 (), soveltamisalaan kuuluvan sakkaroosin pitoisuus rehuseoksessa voidaan ottaa huomioon kiinteästi käyttämällä soveltuvia kertoimia,
tämän vuoksi vähintään 10 prosenttia sakkaroosia sisältävän rehuseoksen maksun muuttuvaan osaan lisättävä summa on saatava kertomalla siihen sovellettava maksu edellä mainitulla kiinteällä kertoimella asetuksen (ETY) N:o 3330/74 15 artiklan 5 kohdan mukaisesti, ja
viljan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Sovellettaessa asetuksen (ETY) N:o 2743/75 5 artiklaa viljapohjaisen rehuseoksen katsotaan sisältävän huomattavia määriä asetuksen (ETY) N:o 2727/75, asetuksen (ETY) N:o 1418/76 tai asetuksen (ETY) N:o 804/68 soveltamisalaan kuulumattomia tuotteita, jos tämän rehuseoksen sisältämä näiden aineiden pitoisuus on sakkaroosin osalta vähintään 10 prosenttia.
2 artikla
Edellä 1 artiklassa mainitun rehuseoksen maksun muuttuvaan osaan lisättävä summa lasketaan kertomalla asetuksen (ETY) N:o 3330/74 1 artiklan 1 kohdan d alakohdassa tarkoitettuihin tuotteisiin sovellettava maksu sakkaroositonnia kohti 3 artiklan mukaisesti vahvistetulla kertoimella mainitun asetuksen 15 artiklan 5 kohdan mukaisesti.
3 artikla
Rehuseoksen sakkaroosipitoisuus määritetään kiinteästi käyttämällä seuraavia kertoimia:
P kerrointa 0,20 todelliseen 10-30 prosentin pitoisuuteen,
P kerrointa 0,40 todelliseen 30-50 prosentin pitoisuuteen,
P kerrointa 0,65 todelliseen pitoisuuteen, joka on suurempi kuin 50 prosenttia.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä elokuuta 1979.

Labels: 15
17
6